དེང་སྐབས་སྤྱི་ཚོགས་འཕེལ་རྒྱས་ཀྱི་གོམ་འགྲོས་དང་བསྟུན་ནས།ཚན་རྩལ་ཡང་ཡར་ངོའི་ཟླ་ལྟར་གོང་ནས་གོང་དུ་འཕེལ་ཏེ།དངོས་པོ་གསར་པའི་རིགས་ཀྱང་ཆར་རྗེས་ཀྱི་ཤ་མོ་བརྡོལ་བ་བཞིན་ཉིན་རེ་ནས་ཉིན་རེར་ཇེ་མང་དུ་འགྲོ་བ་དང་།འགྲོ་བ་མིའི་དངོས་པོའི་ལོངས་སྤྱོད་དང་བསམ་པའི་ལོངས་སྤྱོད་ལའང་སྔོན་མེད་ཀྱི་དཔྱིད་དཔལ་གསར་བ་རྒྱས་པར་བྱེད་པའི་བསྐལ་བཟང་གི་དུས་སུ་གྱུར་མོད།གཞན་མི་རིགས་ཀྱི་རིག་གནས་ནང་འདྲེན་གྱི་གོ་རིམ་ཁྲོད་དང་།ལྷག་པར་དུ་རྒྱ་བོད་ཡིག་སྒྱུར་གྱི་གོ་རིམ་ཁྲོད་ནས་རྗེས་གྲུབ་ཀྱི་མིང་འབོར་ཆེན་ཞིག་ཡིག་སྒྱུར་སོགས་ལས་བོད་མི་རིགས་ཀྱི་སྐད་དུ་བྱུང་ཡོད་ལ།ལོ་ཙཱ་བ་འགའ་རེས་ཡིག་སྒྱུར་གྱི་ལག་ལེན་ཁྲོད་དུ་གཟབ་ནན་ཏན་ཏིག་དང་ཧུར་སྐྱེད་ཁུར་ལེན་གྱིས་ལོ་ཙཱ་མ་བྱས་པའམ་སྐད་གཉིས་ཀྱི་བྱང་ཚད་དམའ་བའི་རྒྱུ་རྐྱེན་གྱིས།རྒྱ་ཡིག་ནས་རང་སྐད་དུ་བསྒྱུར་བའི་མིང་གསར་བ་མང་པོ་ཞིག་ལ་རྒྱ་སྐད་ཀྱི་ཤན་ཞུགས་པའམ།བོད་སྐད་ཡིག་གི་བརྡ་སྤྲོད་ཀྱི་ཁྱད་ཆོས་ཤོར་བ་སོགས་ཀྱི་གནད་དོན་མང་པོ་ཡོད།དེ་ཡང་དཔའ་རིས་སངས་རྒྱས་ཀྱིས།འགྱུར་དག་པ་ནི་བོད་སྐད་ཀྱི་གསོ་ཐིག་དང་།འགྱུར་མ་དག་པ་ནི་བོད་སྐད་བརླག་བྱེད་ཡིན།ཞེས་པ་ནང་བཞིན།བོད་སྐད་ཡིག་གི་བརྡ་སྤྲོད་སྟངས་ཀྱི་ཁྱད་ཆོས་ཉམས་པའི་འགྱུར་མང་པོ་ཡོད་དེ།དཔེར་ན།ལ་མཐོར་འདེགས་ཞེས་བསྒྱུར་བ་ལྟ་བུ།བྱ་ཚིག་འདིའི་ཕྱི་ངོས་ནས་བལྟས་ན་མཐོ་ཕྱོགས་སུ་འདེགས་པའི་དོན་ཡིན་མོད།རྩ་བའི་དོན་ནི་ཇེ་མཐོར་བཏང་བ་དེ་ཡིན།ཟེར་དོན་ནི་རྒྱའི་སྐད་ཡིག་གི་མིང་གི་ཁྱད་ཆོས་ལས་གྲུབ་པ་ཡིན་པས།རང་རེ་བོད་ཀྱིས་དེ་བཞིན་དུ་མིང་བརྡ་གསར་བཟོ་བས་ག་ལ་རུང་།བོད་ཀྱི་ཁ་སྐད་ལས་རྒྱུན་པར་བཀོལ་བའི་ཚིག་ཇེ་མཐོར་བཏང་བ་ཞེས་པ་དེ་ལ་སྦྱར་ན་མི་མཐུན་པའི་རྒྱུ་མཚན་ཅི་ཡང་མེད།ཚིགཞེས་པ་འདི་བོད་ཡིག་ཏུ་བསྒྱུར་ན་རིག་གནས་ཆུ་ཚད་ཇེ་མཐོར་གཏོང་བ་ལྟ་བུའོ།ད་དུང་དཔེར་ན་ང་ཚོས་ནམ་རྒྱུན་སློབ་གྲྭ་ནས་གོ་ཐོས་མང་བའི་དཔེ་ཁ་ཤས་ཤིག་ལ།རྒྱ་ཡིག་གིལ་བོད་སྐད་དུ་ཟ་མ་ལེན་དུ་འགྲོ་བ་ལ་ཟ་མ་རྒྱག་ཏུ་འགྲོ་བ་དང་།ཞེས་པ་ཡི་གེ་གཏགས་པ་ལ་ཡི་གེ་རྒྱག་པ་ལྟ་བུའི་སྐྱོན་མང་པོ་བྱུང་ཡོད་པས་བསྒྱུར་དུས་ཡིད་འཇོག་བྱེད་པར་གལ་ཆེའོ།།